Hulle sê altyd dat skoonheid vergaan, maar dat deug bly staan. Nou wat kry jy, liewe vriende, as die mooiheid van jou hart net so mooi is as die skoonheid van jou glimlag? Die antwoord hierop is eenvoudig: jy kry vir Vené van Rooyen.
“My grootste droom as model is om eendag op die internasionale verhoog te verskyn as ’n passievolle, plattelandse Suid-Afrikaanse meisie wat nooit ophou droom het nie. Terselfdertyd wil ek vir almal wys dat ons land se meisies vir ander kan wys presies waar Dawid die wortels begrawe het. Ek wil ’n verskil maak in mense se lewens.
Die pad na haar lewensdroom blyk seepglad te loop en sy het verlede jaar die Miss Teen Nkangala-kroon gedra, terwyl sy vanjaar die Queen de Provincia-titel het.
Uit die aard van haar passie, moet sy baie voor die kamera verskyn. Is sy dan nie op haar senuwees wanneer die ligte flits nie?
“Dit is nie altyd maklik nie en dit voel soms of jy in ’n strik gaan trap, maar jy moet net kalm bly en die bul by die horings pak!”
Volgens Vené is dryfkrag die belang-rikste eienskap waaroor ’n model moet beskik – jy moet die wil hê om harder as ander te werk. “Jy moet dinge wat jy wil hê, maak gebeur en jy moet ’n passie hê vir dit wat jy doen. Laastens is selfvertroue en geduld ook van kardinale belang om seker te maak dat dit wat jy wil doen, ten volle realiseer.”
“Hierdie storie leer jou dat elke persoon ’n held of heldin in hom- of haarself opgesluit het. Jy moet net toelaat dat die wêreld die held binne jou sien.”